NOTIFICACIÓN Á ENTIDADE "INROFEGA, SL"
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 29/05/2015)

Intentada a notificación do acto administrativo sinalado no asunto á entidade mercantil "Inrofega, SL", NIF B-36425569, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello de Pontevedra: “Comunícolle que a Xunta de Goberno Local do Concello de Pontevedra, na sesión que tivo lugar o día 16.03.2015, adoptou o seguinte acordo: Examinado o expediente núm.12242/08, incoado en data 16/04/08, a instancia da entidade mercantil "Inrofega, SL", NIF B-36425569, r/p don Eukeni Perlasia Martirena, NIF XXXXXXXXX, en solicitude de licenza urbanística para realizar obras consistentes na construción dun edificio na avenida da Coruña, núms.30-32, en Pontevedra, de conformidade cun proxecto de carácter básico redactado polo arquitecto don Joan Lluis Shahin Trendafilova, visado polo Colexio Oficial de Arquitectos de Galicia (C-04) en data 02/04/08, resultan acreditados os seguintes feitos: Primeiro.—En data 28/10/08, o arquitecto da Oficina Técnica de Disciplina Urbanística emitía informe no que daba conta da necesidade de presentar diversa documentación. Asemade, comprobaba que para poder levar a cabo a construción do novo edificio, resultaba necesaria a demolición de construcións existentes no interior da parcela previa solicitude da preceptiva licenza urbanística de derrubamento, coa achega do correspondente proxecto técnico, sen prexuízo da posibilidade de incluír ditas obras dentro do presente proxecto de edificación. Segundo.—Tras o requirimento da Tenencia de Alcaldía de data 4/11/08, a promotora achegaba, en data 2/10/09, o proxecto de demolición de dúas edificacións redactado polo arquitecto don Joan Lluis Shahin Trendafilova con visado colexial de 1/07/08 e o Anexo ao proxecto básico que inclúe memoria e planos números 1, 5 e 8, subscritos polo mesmo arquitecto con visado colexial de data 5/06/09. Terceiro.—En data 10/11/09, o arquitecto da Oficina Técnica de Disciplina Urbanística emitía informe en sentido favorable á solicitude e calculaba en 3.500,00 euros a fianza a impoñer para responder da correcta execución das obras. Cuarto.—En data 15/12/09 a promotora constituía fianza pola contía de 3.500,00 euros, segundo consta en carta de pago número de operación 200900042050. Quinto.—Mediante oficio da Tenente de Alcalde delegada da Área de Urbanismo de data 22/12/09, notificado en data 19/01/10, comunicábaselle á promotora que se advertira a previsión dunha segregación previa dunha das parcelas orixinais, en concreto, a do número 32, de xeito que con carácter previo á continuación da tramitación da súa solicitude, ao abeiro do disposto nos artigos 76 e 84 da Lei 30/1992, de 26 de novembro, do réxime xurídico das administracións públicas e do procedemento administrativo común, outorgábaselle audiencia e vista no expediente, e requiríaselle a achega da documentación pertinente para a aclaración do extremo indicado relativo á segregación previa da superficie dunha das parcelas orixinais mediante a presentación da autorización municipal desa división ou a documentación técnica precisa para tal finalidade. Sexto.—En data 20/01/10, a promotora achegaba copia do acordo adoptado pola Xunta de Goberno Local na sesión que tivo lugar en data 25/08/08, polo que se lle concedía a licenza urbanística para proceder ao parcelamento da finca nº 32 da Avda. da Coruña, de 197,06 m2, segundo a documentación xuntada, para proceder á simultánea agrupación da parcela segregada de 90 m2 á colindante de 224 m2, sitas en solo clasificado polo vixente plan xeral de ordenación urbana como URBANO, dentro da ZONA RESIDENCIAL INTENSIVA (Rueiro 31) e no ámbito da UA 4 (solo urbano para os efectos da Lei 9/2002, de ordenación urbanística e protección do medio rural de Galicia, modificada pola Lei 15/2004)–descritas no expositivo do presente acordo e con números de referencias catastrais 9687044NG2998N0001YA, 9687017NG2998N0002YS, 9687017NG2998N0003UD, 9687017NG2998N0001TA, 9687017NG2998N00041F- de conformidade co proxecto de parcelamento subscrito polo arquitecto D. Joan Lluis Shahin Trendafilova, con visado colexial de data 18/02/08, resultando os seguintes lotes: O citado acto administrativo quedaba suxeito determinadas condicións que se relacionaban. Sétimo.—En data 6/05/10, o arquitecto da Oficina Técnica de Disciplina Urbanística emitía informe no que puña de manifesto que a parcela edificable de 107,06 m2 resultante desa licenza de parcelamento concedida baixo o expediente número 5462/08, é parte do solar no que se proxecta construír un edificio que ocupa 215,30 m2. Oitavo.—Mediante oficio da Tenencia de Alcaldía de data 11/05/10, notificado en data 3/06/10, requiríaselle á promotora a achega do título xurídico xustificativo da agrupación simultaneamente autorizada no acordo de parcelamento referido de data 25/08/08. Noveno.—En data 29/06/10 a promotora solicitaba ampliación de prazo para a achega da documentación requirida. Décimo.—En sucesivos oficios da Tenencia de Alcaldía de datas 11/03/11, 20/01/12, 18/10/13 e 12/02/14, reiterábaselle á promotora o devandito requirimento de documentación advertíndolle da posibilidade de caducar o procedemento, sen que se presentara documentación ningunha nin se formulada ningunha alegación ao respecto. Décimo primeiro.—Mediante o oficio da Tenencia de Alcaldía de data 17/11/14, (publicado no BOP número 250, do martes 30 de decembro de 2014, e no taboleiro de editos do Concello, ante a imposibilidade da súa notificación), outorgábaselle á interesada trámite de audiencia e vista no expediente con carácter previo á resolución denegatoria precedente, ao abeiro do disposto no artigo 84 da lei 30/92, de 26 de novembro, de réxime xurídico das administracións públicas e do procedemento administrativo común, sen que se presentara documentación ningunha nin se formulara ningunha alegación ao respecto. Décimo segundo.—En escrito presentado en data 2/02/15, a promotora desistía expresamente da solicitude de licenza e instaba a devolución da fianza constituída. Décimo terceiro.—O arquitecto da Oficina Técnica de Disciplina Urbanística, en data 11/02/15, tras comprobar que as obras non foron iniciadas, emitía informe favorable tanto ao desistimento como á devolución da fianza instados. Décimo cuarto.—Constan informes favorables á devolución da fianza emitidos pola titular do órgano de xestión orzamentaria e contabilidade e pola Interventora Xeral Municipal en data 13/02/15. Décimo quinto.—Constan os xustificantes dos ingresos das autoliquidacións das taxas pola tramitación de licenzas urbanísticas de construción e de demolición, de datas 16/04/08 e 2/10/09, en contías de 5.153,63 euros e 113,11 euros (núms. liquidación XXXXXXXXX 1609814). Orzamento segundo o proxecto de construción: 515.362,52 euros. Orzamento segundo o proxecto de demolición 11.311,02 euros. Considéranse de aplicación os seguintes fundamentos xurídicos: Primeiro.—O disposto nos arts.194 e 195 da Lei 9/2002 de 30 de decembro de ordenación urbanística e protección do medio rural de Galicia, coas súas modificacións, respecto dos actos suxeitos a previa licenza urbanística municipal previa e do procedemento para o seu outorgamento, en relación cos seus correlativos do Decreto 28/1999, de 21 de xaneiro. Segundo.—A vixente Lei 30/1992, do 26 de novembro, do réxime xurídico das administracións públicas e do procedemento administrativo común, nos seus arts.90 e 91, regula os institutos da desistencia e da renuncia, establecendo a tal efecto, o procedemento e canle formal de actos que o peticionario e a Administración actuante deben proseguir en orde a súa formalización, consistentes na aceptación de plano pola Administración e a consecuente conclusión do procedemento. Neste suposto atopámonos ante o desistencia á tramitación dunha solicitude de licenza urbanística de obras de demolición previa e posterior construción dun edificio, formulada pola propia promotora, sen que conste prohibición no ordenamento xurídico para a aceptación da devandita desistencia; figurando, ademais, acreditado polo arquitecto municipal que non se chegou a iniciar obra ningunha, polo que non existe inconveniente en acceder ao solicitado. Terceiro.—A competencia para a resolución do presente expediente atribúese á Xunta de Goberno Local, de conformidade co disposto no artigo 127.1. e) da Lei 7/85, de 2 de abril, reguladora das bases do réxime local, coas súas modificacións, e no artigo 21.1. G) do Regulamento orgánico do goberno e da administración do Concello de Pontevedra. A Xunta de Goberno Local, de conformidade co ditame da Comisión Permanente de Urbanismo e Medio Ambiente, por unanimidade, acorda: Primeiro.—Aceptar a desistencia formulada pola entidade mercantil "Inrofega, SL", NIF B-36425569, da súa solicitude de licenza urbanística para realizar obras consistentes na demolición das edificacións existentes e posterior construción dun edificio na avenida da Coruña, núms.30-32, con números de referencia catastral declarados 9687016NG2998N0004XF, 9687017NG2998N00041F e 9687044NG2998N0001YA, de conformidade coa documentación achegada consistente en proxecto de demolición redactado polo arquitecto don Joan Lluis Shahin Trendafilova con visado colexial de 1/07/08, proxecto de carácter básico da mesma autoría con visado colexial de 02/04/08, e Anexo ao proxecto básico que inclúe memoria e planos números 1, 5 e 8, subscritos polo mesmo arquitecto con visado colexial de data 5/06/09, en base e de conformidade cos feitos e fundamentos xurídicos expostos, e, en consecuencia, dispoñer o arquivo do presente expediente. Segundo.—Devolverlle á entidade mercantil "Inrofega, SL", NIF B-36425569, a fianza constituída mediante aval bancario ou certificado de seguro de caución por importe de 3.500,00 euros como depósito para garantir a correcta execución das obras de demolición e de construción dun edificio na avenida da Coruña, núms.30-32, en Pontevedra, e a reposición da beirarrúa e/ou servizos municipais que puideran resultar afectados como consecuencia daquelas. Terceiro.—Dar conta deste acto administrativo ao Servizo de Xestión Tributaria e Outros Ingresos de Dereito Público e á Intervención Xeral para o seu coñecemento e oportunos efectos. Cuarto.—Dar conta deste acordo ao Servizo de Disciplina Urbanística, Medio Ambiental e Policía Administrativa para o seu coñecemento e para os oportunos efectos. Quinto.—Comunicar o presente acto administrativo a todas as persoas interesadas no expediente. Contra o precedente acordo, que pon fin á vía administrativa, poderá interpoñerse o RECURSO POTESTATIVO DE REPOSICIÓN ante a Xunta de Goberno Local e no prazo dun mes a contar dende o día seguinte ó da súa notificación, ó abeiro do establecido no artigo 116-1 da Lei 30/1992 do Réxime Xurídico das Administracións Públicas e do Procedemento Administrativo Común, segundo a redacción dada pola Lei 4/1999 pola que se modifica a primeira, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa notificación, consonte ó disposto nos artigos 8-1 e 46-1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 117-2 da devandita Lei 30/1992, modificada pola Lei 4/1999, entendéndose desestimado o recurso de reposición polo transcurso de dito prazo sen resolución expresa notificada, de conformidade co establecido no artigo 43-2 da Lei 30/92, modificada pola Lei 4/1999, podendo entón os interesados interpoñer recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado o recurso de reposición interposto, consonte ó establecido no artigo 46-1) e 4) da Lei 29/1998, Reguladora da Xurisdición Contencioso-Administrativa. Non obstante, tamén poderase interpoñer calquera outro recurso que os interesados estimen procedentes conforme a Dereito. O que lle comunico para o seu coñecemento e efectos, coa salvidade á que se refire o artigo 206 do Regulamento de Organización, Funcionamento e Réxime Xurídico das Entidades Locais." Pontevedra, 5 de maio de 2015.—O Tenente de Alcalde delegado da Área de Urbanismo, Antonio Louro Goyanes.